กระปุกเศรษฐกิจ (ตอนที่ 1)
คอลัมน์ &#8220;กระปุกเศรษฐกิจ&#8221; นี้ เป็นคอลัมน์ใหม่ที่ผมตั้งใจเขียนเพื่อให้ความรู้และแลกเปลี่ยนทัศนะทางการเงิน เศรษฐกิจและสังคมกับท่านผู้อ่าน
3 ก.พ. 2558

คอลัมน์ “กระปุกเศรษฐกิจ” นี้ เป็นคอลัมน์ใหม่ที่ผมตั้งใจเขียนเพื่อให้ความรู้และแลกเปลี่ยนทัศนะทางการเงิน เศรษฐกิจและสังคมกับท่านผู้อ่าน
ถ้าเปรียบเทียบเรื่องราวทางการเงินและเศรษฐกิจเป็นเหมือนกระปุกออมสินที่ผ่านการสะสมวันแล้ววันเล่า แล้วกระปุกใบนี้จะเป็นกระปุกที่ใหญ่กว่ากระปุกออมสินของเด็ก เพราะเป็นกระปุกเศรษฐกิจที่ว่าด้วยเรื่องราวสาระทางการเงินและเศรษฐกิจสังคม ตั้งแต่ระดับครัวเรือนไปจนถึงระดับประเทศ
มุมมองความคิดเห็นที่ถ่ายทอดอยู่ในคอลัมน์นี้อาจเป็นเรื่องใกล้ตัวจนบางทีเราอาจไม่ทันนึก หรือยังติดกับความคุ้นเคยแบบเก่าเหมือนอย่างที่หลายคนเจอ พอพูดถึง ธนาคารออมสินจะนึกถึงธนาคารเด็ก แต่ความจริงแล้วธนาคารออมสินเป็นธนาคารที่มีธุรกรรมทางการเงินที่หลากหลายมากมาย ไม่จำเพาะกับเด็ก ทั้งเงินฝาก สลากออมสิน และสินเชื่อรูปแบบต่างๆ อาทิ สินเชื่อเคหะ สินเชื่อ SME เป็นต้น โดยยังคงวิสัยทัศน์ที่การส่งเสริมการออม เพื่อสร้างการเติบโตอย่างยั่งยืนของประเทศ
ธนาคารออมสินมีพันธกิจหลักคือ การพัฒนาและเสริมสร้างความแข็งแกร่งของประชาชน เศรษฐกิจและสังคมตั้งแต่ระดับฐานราก ดังนั้นด้วยพันธกิจที่มุ่งตอบโจทย์ความเข้มแข็งและเสริมสร้างความสุขของประชาชน ธนาคารจึงมีแนวทางในการดำเนินงานในปีนี้ โดยมุ่งเน้นลูกค้าเป็นศูนย์กลาง (Customer Centric) มีการพัฒนาผลิตภัณฑ์และบริการที่ตรงกับความต้องการของลูกค้าในแต่ละกลุ่ม เพื่อรักษาภาพลักษณ์ของแบรนด์ที่มีอายุถึง 102 ปี ให้มีความชัดเจนและทันสมัยอยู่ตลอดเวลา (Branding &amp; Marketing) โดยเฉพาะการออกผลิตภัณฑ์และบริการทางการเงินใหม่ๆ (Product &amp; Service) ที่สอดคล้องกับไลฟ์สไตล์เพื่อกลุ่มลูกค้าแต่ละช่วงวัยและมีการพัฒนาช่องทางให้บริการใหม่ๆ ที่ตอบสนองความต้องการของลูกค้าได้ทุกที่ทุกเวลา เช่น Internet Banking Mobile Banking, E-Chanel เป็นต้น
ขณะเดียวกัน ก็มีการลงทุนด้านการพัฒนาบุคลากร เพื่อสร้างทักษะความรู้ความคิดสร้างสรรค์และมุมมองใหม่ๆ เพื่อให้มีความพร้อมรับการเปลี่ยนแปลง มีความเป็นมืออาชีพด้านการบริการและการเป็นที่ปรึกษาด้านการเงินได้อย่างมืออาชีพควบคู่กับการพัฒนาระบบไอที เพื่อตอบโจทย์ลูกค้าในยุคดิจิทัล ซึ่งการพัฒนาระบบไอทีนี้จะมีการพัฒนาทั้งในเรื่องของระบบฐานข้อมูล และการออกแบบที่อำนวยความสะดวกสบายในการดำเนินธุรกรรมให้กับลูกค้าควบคู่กับการให้ความสำคัญกับระบบบริหารจัดการความมั่นคงปลอดภัยสารสนเทศ ซึ่งธนาคารออมสินเป็นธนาคารแรกในประเทศไทยที่ได้รับการยอมรับในเรื่องของความมั่นคงปลอดภัยสารสนเทศของระบบคอมพิวเตอร์หลักและคอมพิวเตอร์สำรอง
สำหรับการดูแลลูกค้าในปีนี้ธนาคารจะมุ่งเน้นการให้บริการทางการเงินผ่านช่องทางที่หลากหลายและทันสมัย (Transactional Banking) ทั้งบริการที่ผ่านสาขา ผ่านตู้ ATM และผ่าน Smart Device ต่างๆ รวมไปถึงผ่านเครือข่ายที่เป็นความร่วมมือทางธุรกิจ โดยครอบคลุมทุกพื้นที่ไม่ว่าจะเป็นในเมืองหรือในภูมิภาคต่างๆ ทั้งนี้ก็เพื่อกระจายโอกาสของการเข้าถึงบริการทางการเงินในระบบไปสู่ประชาชนทุกพื้นที่ทั่วประเทศ และในเร็วๆ นี้ ธนาคารก็จะมีการออก Marketing Campaign ที่ผสมผสานและบูรณาการระหว่างกิจกรรมทางการตลาดและกิจกรรมเพื่อสังคมเข้าด้วยกัน จึงขอเชิญชวนให้ท่านผู้อ่านทั้งที่เป็นลูกค้าธนาคารออมสินอยู่แล้วและยังไม่ได้เป็นลองเข้ามาร่วมกิจกรรมกับธนาคารออมสิน “ธนาคารของประชาชน” ด้วยกันครับ